b'\n_START_ARTICLE_\nRett p\xc3\xa5 video\n_START_PARAGRAPH_\nRett p\xc3\xa5 video (ogs\xc3\xa5 nevnt som direkte p\xc3\xa5 video, [...] VHS og [...] DVD) er en film som er blitt utgitt direkte for hjemmepublikumet p\xc3\xa5 formater som (historisk p\xc3\xa5) VHS-kassetter, video, DVD-disker og lignende, og har s\xc3\xa5ledes ikke blitt vist f\xc3\xb8rst p\xc3\xa5 kino eller TV. Betegnelsen er tidvis ogs\xc3\xa5 benyttet i nedsettende mening for filmer som er oppf\xc3\xb8lgere eller av generell lavere kvalitet som det ikke er forventet f\xc3\xa5 noen stor \xc3\xb8konomisk suksess, men utgivelser for videomarkedet er ogs\xc3\xa5 en betingelse for uavhengige og sm\xc3\xa5 filmselskaper med smale eller mindre popul\xc3\xa6re filmer, som eksempelvis politiske dokumentarfilmer._NEWLINE_Rett p\xc3\xa5 video-utgivelser har historisk sett hatt en lavere teknisk eller kunstnerisk kvalitet enn kino-utgivelser. Valg av denne distribusjonsmetoden skyldes ofte at filmen ikke kan vises p\xc3\xa5 kino p\xc3\xa5 grunn av kontroversielt innhold, lav kommersiell interesse eller h\xc3\xb8ye kostnader knyttet til filmruller og kinovisning.'